**Undeceived** on norjalaisen metalliyhtye Extolin toinen täyspitkä studioalbumi. Se julkaistiin vuonna 2000 Endtime Productionsilla (Ruotsi), Solid State Recordsilla (Yhdysvallat) ja Avalon Recordsilla (Japani). Century Media uudelleenjulkaisi albumin vuonna 2002. Albumi sisältää Extolin tunnetuimman kappaleen "Ember". Albumista tuli suosittu erityisesti Yhdysvalloissa, jossa yhtye teki kiertueen Undeceivedin julkaisun jälkeen. Albumilta julkaistiin myös vinyylisingle *And I Watch / Human Frailtie's Grave*.

Allmusic-sivuston Vincent Jeffries antoi albumille 4 pistettä viidestä. Hänen mukaansa "hyvän vastaanoton saaneen *Burialin* jälkeen *Undeceived* vain laajensi yhtyeen mainetta progressiivisen death metalin saralla... kitaran ja basson soitto on poikkeuksellisen tarkkaa koko albumilla. Albumilla on monimutkaisen melodisia, lähes jazzhenkisiä hetkiä ja rauhallisempia akustisia kappaleita tarjoamassa hetkeksi lepoa... *Undeceivedilla* ei ole monta heikkoa tai yksipuolista kappaletta."

*The Metal Observerin* Alexander Melzer kuvailee, että albumilla "perinteisen death metalin raskaaseen soundiin on yhdistetty tunteellisia aineksia, osin abstrakteja, teknisiä kappalerakenteita, annos melodioita ja hieman viulua sekä power metal -vaikutteista puhdasta laulua vastakohdaksi kimakalle death metal -murinalle." Arvostelija kuvaa *Undeceivedia* "nerokkaaksi" ja "vaativaksi musiikiksi" yhdistettynä "ilmiömäiseen soittotaitoon".

Vuonna 2010 HM-lehti sijoitti Undeceived-albumin sijalle 96 100 kaikkien aikojen parasta kristillistä rockalbumia -listallaan perusteenaan, että "Burial esitteli meille nämä norjalaiset viikinkimetallistit, mutta Undeceived vei tason astetta ylemmäs". Elokuussa 2010 Heaven's Metal -fanzinessa albumi sijoitettiin viidenneksi 100 kaikkien aikojen parasta kristillistä metallialbumia -listalla.

Kappaleluettelo
---------------

1. Inferno – 5.15 (säv. O. Børud)
2. Undeceived – 7.07 (säv. O. Børud, P. Espevoll)
3. Time Stands Still – 7.59 (säv. C. Espevoll)
4. Ember – 6.30 (säv. O. Børud, C. Espevoll)
5. Meadows of Silence – 1.28 (Instrumentaali, säv. O. Børud)
6. Shelter – 6.16 (säv. O. Børud, C. Espevoll, P. Espevoll)
7. A Structure of Souls – 4.13 (säv. O. Børud)
8. Of Light and Shade – 4.47 (säv. O. Børud, D. Husvik)
9. Where Sleep Is Rest – 3.18 (Instrumentaali, säv. O. Børud)
10. Renewal – 5.06 (säv. O. Børud, C. Espevoll)
11. Abandoned – 0.54 (säv. J. Carleklev, Sanctum)
12. And I Watch – 4.33 (säv. O. Børud)

**Japanin painoksen bonusraita**

1. 
2. Human Frailtie's Grave – 4.34

**Century Median uusintapainoksen bonusraidat**

1. 
2. Human Frailtie's Grave – 4.34
3. Shadow of Death – 3.38 (Believer-cover)

Kokoonpano
----------

* Ole Børud - laulu, kitara
* Peter Espevoll - soolokitara
* Christer Espevoll - kitara, taustalaulu
* Tor Magnes Glidje - basso
* David Husvik - rummut, taustalaulu

### Sessiomuusikot

* Tarjei Nysted - viulu kappaleilla Undeceived, Inferno, ja Ember, vaskipuhallin Undeceivedilla.
* Ida Mo - sello kappaleella Undeceived.

Lähteet
-------

1. ↑  Jeffries, Vincent. Extol - Undeceived Allmusic
2. ↑  Melzer, Alexander. Extol - Undeceived
3. ↑  HM Staff: Top 100 *HM Magazine*. Open Publishing.  Arkistoitu 20.7.2010. Viitattu 17.7.2010.
4. ↑  Heaven's Metal Staff: Top 100 Christian metal albums of all time *HM Magazine*. Noise Creep. Viitattu 17.7.2010.

Aiheesta muualla
----------------

* Undeceived Discogsissa.  (englanniksi)
* Albumi *Undeceived* Encyclopaedia Metallum -sivustolla (englanniksi)